ร้าน “พันโคม” ร้านนี้เป็นร้านอาหารไทยที่ตั้งอยู่บนห้างเซ็นทรัลพระราม 9 ชั้น 7  ค่ะ ร้านนี้ตกแต่งเก๋ๆ อลังๆ เน้นโคมไฟจำนวนมากในการตกแต่ง น่านั่งดีทีเดียวค่ะ แถมภายในร้านดูใหญ่ กว้างขวาง ลูกค้ามีไม่เยอะ ก็ดูไม่อึดอัดดีค่ะ สำหรับเมนูของที่นี่เน้นเป็นเมนูอาหารไทยหลากหลายเมนู ไม่ว่าจะเป็นข้าว กับข้าว อาหารจานเดียว หรือจะเป็นแบบพวกก๋วยเตี๋ยวต่างๆ อย่างวันนี้เราขอแบบจานด่วนๆ ทานเร็วๆ กับเมนู “ก๋วยเตี๋ยวหมูสุโขทัย” ราคาชามละ 115.- เสริฟมาเครื่องแน่นดี รสชาติออกโบราณๆ ปรุงเพิ่มนิดหน่อย ก็ถือว่าโอเคทานได้ค่ะ แต่แค่ชามเดียวพูดเลยไม่อิ่มเลยขอของทานเล่นเบาๆ มาอีก 1 จาน “ปอเปี๊ยะพันโคมทอด” จานนี้ 125.- มีอยู่ 4 ชิ้นหั่นแบบแบ่งครึ่งมา รสชาติถือว่าธรรมดาทั่วไปค่ะ แต่ราคาโหดดีทีเดียวเลยร้านนี้ ส่วนพนักงานบริการดีใช้ได้ค่ะ